PSIHIJATRIJSKA BOLNICA

 UGLJAN

**PRAVILNIK O UTVRĐIVANJU OPTIMALNIH ZALIHA LIJEKOVA**

**I POTROŠNOG MEDICINSKOG MATERIJALA**

**Članak 1.**

Ovim Pravilnikom, sukladno pravilima farmaceutske struke, reguliraju se optimalne zalihe lijekova i potrošnog medicinskog materijala u bolničkoj ljekarni i na bolničkim odjelima.

**Članak 2.**

Voditelj bolničke ljekarne skrbi o kontinuiranoj opskrbi lijekova i potrošnog medicinskog materijala prema načelu dobrog poslodavca.

Nabava se realizira na temelju predočenih potreba i u kontinuiranoj suradnji sa voditeljima bolničkih odjela.

Potrebe za lijekovima i potrošnim medicinskim materijalom odjeli predočavaju pisano zahtjevnicama.

**Članak 3.**

Lijekovi koji se nabavljaju su lijekovi sa važeće osnovne i dopunske liste lijekova HZZO-a, lijekovi s liste HZZO-a kao posebno skupi lijekovi te iznimno, lijekovi koji nisu utvrđeni listom lijekova HZZO-a.

**Članak 4.**

Lijekovi i potrošni medicinski materijal naručuju se kod ugovorenog dobavljača.

U slučaju kada ugovoreni dobavljač nema određene lijekove ili potrošni medicinski materijal na raspolaganju, a situacija ne trpi odgodu, nabava se realizira kod drugog dobavljača koji raspolaže traženim količinama i koji jamči brzu dostavu.

**Članak 5.**

U skladu s potrebama odjela, a uz zahtjeve racionalnog poslovanja, utvrđuju se optimalne zalihe pojedinačnih lijekova i potrošnog medicinskog materijala ljekarneu količinama za 20 dana.

Optimalne količine lijekova i potrošnog medicinskog materijala na odjelima utvrđuju se u količinama za najviše 8 dana.

**Članak 6.**

Krajem proračunske godine vrši se popis (inventurna lista) postojećih zaliha u ljekarni i bolničkim odjelima.

 **Ravnatelj:**

 **doc.dr.sc. Mladen Mavar**